ПРОЕКТ НА НАРЕДБА ЗА ИЗМЕНЕНИЕ И ДОПЪЛНЕНИЕ НА  НАРЕДБА ЗА ОПРЕДЕЛЯНЕТО И АДМИНИСТРИРАНЕТО НА МЕСТНИТЕ ТАКСИ И ЦЕНИ НА УСЛУГИ НА ТЕРИТОРИЯТА НА ОБЩИНА СОЗОПОЛ 

На основание чл. 26, ал.3 и  ал.4 от Закона за нормативните актове на заинтересованите лица се предоставя  законоустановения 30-дневен срок, считано от ....................... за предложения и становища по настоящия ПРОЕКТ НА НАРЕДБА ЗА ИЗМЕНЕНИЕ И ДОПЪЛНЕНИЕ НА  НАРЕДБА ЗА ОПРЕДЕЛЯНЕТО И АДМИНИСТРИРАНЕТО НА МЕСТНИТЕ ТАКСИ И ЦЕНИ НА УСЛУГИ НА ТЕРИТОРИЯТА НА ОБЩИНА СОЗОПОЛ
Предложения и становища  могат да бъдат депозирани в деловодството на община Созопол на адрес – гр. Созопол 8130, пл. Хан Крум №2 или на следния електронен адрес: obshtina@sozopol.bg
На основаниe чл.28, ал.2 от Закона за нормативните актове Ви представяме следните:
MОТИВИ
I. Причини, които налагат приемането на предложения проект:
Приемането на предложената промяна в Наредбата е продиктувано от  настъпилите промени в  разходите за поддръжка на гробищния парк, които през годините все повече се увеличават.
Поддържането на гробищните паркове е свързвано с удовлетворяване на обществените потребности чрез дейности, правила и услуги, свързани с погребално-обредната дейност. Законодателят е създал правомощие за местната власт в лицето на  общинските съвети да уреждат тази материя, тъй като управлението и поддържането на гробищните паркове е въпрос от местно значение. 
Основният мотив за приемане на предложената промяна е увеличението на минималната заплата, съгласно Постановление №359 на Министерски съвет от 23 октомври 2024г. за определяне размера на минималната работна заплата от 1 януари 2025г. Съответно с това увеличение се обезценява предоставянето на съответната услуга (еднократно почистване на гробно място), тъй като към момента предвидена за това такса е в размер на 12лв, което е крайно недостатъчно.
Предвид увеличението на минималните заплати, редом с инфлационните процеси в страната, общинският бюджет се затруднява да предоставя съответната услуга.
Предложението е размерът на таксата да бъде 50лв. Актуализирането цената на услугата неминуемо би довело до подобряване облика на отделните гробни места и от там и на самия гробищен парк.  


II. Цели, които налагат приемането на предложения проект:
· Преодоляване икономическата обстановка в страната чрез създаване на адекватен размер такса за поддръжка на гробищните паркове;
· Поддържането на гробищните паркове е с цел удовлетворяване на обществените потребности;
· Целесъобразното и законосъобразно поддържане на гробищните паркове на територията на община Созопол;


III. Финансови и други средства, необходими за прилагане на новата уредба: 
[bookmark: _GoBack]Изменението на Наредбата не е свързано с изразходването на допълнителни финансови средства от бюджета на Община Созопол.

IV. Очакваните резултати от прилагането:
· Преодоляване обезценяването на предоставяната услуга по поддържането на гробищните паркове.
· Покриване разходите за поддръжка на гробищния парк от общинския бюджет.
· Поддържане на ред в гробищните паркове и защита интересите на гражданите.
V.  Анализ за съответствие с правото на Европейския съюз:  
Европейското законодателство е изградено върху водещите принципи на откритост, публичност и граждански контрол върху дейността на местните власти, което съответства на целите, поставени с предлагания проект. Съдържанието на проекта на наредбата е в съответствие и  не противоречи на норми от по-висока степен на българското и на европейското законодателство. В този смисъл предлаганият проект  е на подзаконов нормативен акт, разработен в съответствие със Закона за нормативните актове, Наредба   № 2 от 21 април 2011 г. за здравните изисквания към гробищни паркове (гробища) и погребването и пренасянето на покойници, Закона за устройство на територията, Закона за здравето и др.  и кореспондира с Европейското законодателство-Европейска Харта за местно самоуправление и в Европейска Харта за регионално развитие, както и с директиви на Европейската общност, свързани с тази материя.

В рамките на законовия 30-дневен срок за обществени консултации ще бъдат взети предвид предложенията и становищата по проекта като същите ще бъдат публикувани на интернет страницата на община Созопол в предвидения от закона срок. Публикувана справка ще отразява постъпилите предложения заедно с обосновка на неприетите предложения като същите ще бъдат оповестени от вносителя преди приемането на акта на Общински съвет – Созопол.
С изготвянето на проекта са спазени принципите съгласно чл.26, ал.1 от Закона за нормативните актове, а именно: 
Принцип на необходимост –  С изготвянето на проекта са спазени принципите съгласно чл.26, ал.1 от Закона за нормативните актове. Своевременното съобщаване на проекта и мотивите за изработването  му осигуряват реализиране на предоставената от закона възможност за изразяване на мнения и становища на заинтересованите лица. 
Принцип на обоснованост – чл.21, ал.2 Закона за местното самоуправление и местната администрация и това, че по смисъла на Закона за местното самоуправление и местната администрация общината е основната административно-териториална единица, в която се осъществява местното самоуправление, което се изразява в правото и реалната възможност на гражданите и избраните от тях органи да решават самостоятелно всички въпроси от местно значение, които законът е предоставил в тяхна компетентност.
Принципите на предвидимост и откритост  са спазени – проектът с мотивите и предварителна оценка на въздействието ще бъдат  публикувани на интернет страницата на община Созопол за навременно информиране и предоставяне на становища и предложения от заинтересованите групи. 
Принцип на съгласуваност – проектът с мотивите чрез интернет страницата на община Созопол публично са предоставени на заинтересованите групи като ще бъдат взети предвид направените в хода на обсъждането становища и предложения.
Принцип на субсидиарност, пропорционалност и стабилност -  Проектът  е в съответствие с нормативните актове от по-висока степен.  При изработването му са спазени чл.18а от Закона за нормативните актове като е извършена предварителна оценка на въздействието, както и разпоредбите на глави II и III от същия. 

ПРОЕКТ НА РЕШЕНИЕ
Във връзка с гореизложеното и при спазване изискванията на чл.11, ал.3, чл.19, чл.20, чл.26 и чл.28 от Закона за нормативните актове и чл.75, чл.76, ал.3, чл.77, чл.78, ал.3 и чл.79 от Административнопроцесуалния кодекс, както и на основание чл.21, ал.1, т.23 и ал.2 от Закона за местното самоуправление и местната администрация, предлагам Общински съвет Созопол да вземе следното: 

РЕШЕНИЕ:
       1.Приема Наредба за изменение на  Наредба за определянето и администрирането на местните такси и цени на услуги на територията на община Созопол, съгласно Приложение №1, което е неразделна част от настоящото решение.
    2.Възлага на кмета на община Созопол осъществяването на всички дейности, необходими за правилното и законосъобразното изпълнение на решението.


